Важын комиэз шуисö маньси туйö вогул (зыряна моз вöгул). Эта нимыс öнöдз олö рытвылас, визир сайын. Вогул кывсö позьö петкöтны Вийя ‘Воль ю’ нимись, кöдö ханттэз шуöны Вогаль ёган ‘Вогаль ю’. Этія ю нимись пö и аркмöма комилöн вогул ним. Манси кылын воль ‘вомын’ (плёсо) – юлöн кык чукыльтанiн коласын веськыта визывтан орöток. Вот и пондöмась вöгул кылöн нимтыны ю дорись чери понісь олан маньсиöс комиэз да орччöн олісь мöдік йöз.